AFRIKAANSE OPSOMMING: Die Vierkante-Kilometer Reeks (VKR) gaan die wêreld se grootse radio teleskoop wees, waarvan Suid-Afrika die middel tot hoë frekwensie afdeling van die VKR huisves. Vir die eerste fase sal die kern area bevolk word met 64 Gregorian-afset radio teleskope. Om ’n resolusie van 50 keer hoër as die Hubble ruimte teleskoop te behaal moet die radio frekwensie steurings (RFS) so laag as moontlik behou word. Dit word verseker deur vorige en voortgaande studies. ’n Spesifieke vorige studie het gekyk na RFS van weerlig (geïnduseerde) strome op KAT-7, die voorloper tot MeerKAT. Hieruit het waardevolle voorstelle gekom asook ’n Rogowski winding (RW) stroom meetinstrument. Die RW het ’n groot gemene omtrek sodat dit om groot antenna stutte kan pas. Die RW is egter nie gekalibreer nie, wat gedien het as motiveerder vir ons projek. Die studie begin met die analise van die frekwensiedomein (FD) metode, alom gebruik deur stroom meetinstrument vervaardigers. Goeie resultate is verkry wat korreleer oor teorie, simulasie en meting. Die metode is onakkuraat bo 100 MHz omdat dit die refleksies en resonansies nie verwyder van die gemete response nie. ’n Tyddomein (TD) analise tegniek word toegepas waar die ongewenste response verwyder word. Beide metodes word geverifieer met kommersiële meetinstrumente. Om RW kalibrasie te verbeter word impedansie aanpassing van die kalibrasie bakkie ondersoek. ’n Dielektriese medium met ’n hoë permittiwiteit word ondersoek asook ’n aanpassing profiel vir ’n vergrote diameter geleier. Die hoë permittiwiteit ondersoek het onbevredigende resultate gelewer. Die gebruik van ’n vergrote diameter geleier het gelei tot ’n verkleining van die eerste refleksie, maar as gevolg van die profiel wat gebruik is, verskyn daar sub-refleksies. Om onsekerheid te vermy was die RWgekalibreer sonder die aanpassings profiel. Om ’n goeie kalibrasie oor die hele frekwensie band te verseker word ’n hibriede metode toegepas. In hierdie metode word die FD en TD metodes se resultate gebruik waaar dit die mees akuraatste is; laer frekwensies van die FD metode en die hoër frekwensies van die TD metode wat gekombineer word vir ’n algehele kalibrasie.